ДО
ОБЩИНСКИ СЪВЕТ – БУРГАС




ДОКЛАД 
от
КРАСИМИР КАЛУДОВ ТОДОРОВ – председател на Постоянна комисия 
по спорт, деца и младежки дейности; ГЕОРГИ МАРИНЧЕВ – зам.-председател на ПКСДМС; БОЯН ДЯКОВ; ГЕОРГИ КУЗМАНОВ; ИВАН СТАНЕВ; МИЛЕН ГЕОРГИЕВ; ТОДОР ЙОСИФОВ; ШЕРАФЕТ МЕХМЕД и ЯВОР КОСТОВ – членове на ПКСДМС


Относно: Приемане на Наредба за условията и реда за финансиране и подпомагане на физическата активност, физическото възпитание, спорта и спортно-туристическата дейност от Спортния календар на община Бургас

УВАЖАЕМИ ОБЩИНСКИ СЪВЕТНИЦИ,

Предлагам на Вашето внимание за обсъждане и приемане Наредба за условията и реда за финансиране и подпомагане на физическата активност, физическото възпитание, спорта и спортно-туристическата дейност от Спортния календар на община Бургас.
Причини, които налагат приемането на предложената Наредба за условията и реда за финансиране и подпомагане на физическата активност, физическото възпитание, спорта и спортно-туристическата дейност от Спортния календар на община Бургас:
Действащата към момента Наредба за условията и реда за финансиране и подпомагане на физическата активност, физическото възпитание, спорта и спортно-туристическата дейност от Спортния календар на община Бургас е приета с решение на Общински съвет – Бургас по т. 33 от Протокол № 6/28.01.2020 г., като следващото (и последно) изменение и допълнение е направено с решение на Общински съвет – Бургас по т. 4 от Протокол № 19/26.01.2021 г. Всеки нормативен акт, без значение дали закон, наредба или правилник, има своята роля през времето на действието си, но идва момент, в който съответният акт трябва да бъде приведен в синхрон освен с вече съществуващото законодателство, но и с постоянно променящите се динамичния условия на обществените отношения, в който се намираме. 
Настоящият Проект на Наредба е разработен в отговор на необходимостта от повишаване ефективността на дейностите, свързани с финансирането на организацията по провеждането на различни спортни мероприятия, за които Община Бургас отделя огромно внимание и голям ресурс. 
Организирането и провеждането на спортните събития е една от мерките за реализиране на приоритетите в областта на спорта, насочени към насърчаване на гражданите към физическа активност, създаване на условия за развитие на индивидуалните способности и мотивация за спортно усъвършенстване и създаване на възможности за изява в областта на спорта, както на национално, така и на международно ниво, включително и за участие в световни първенства.
Наредбата се издава на основание чл. 133, ал. 4 от Закона за физическото възпитание и спорта (ЗФВС). С нея са регламентирани условията и реда за законосъобразното и справедливото разпределение на финансовите средства за подпомагане физическата активност, физическото възпитание, спорта и спортно-туристическата дейност чрез провеждане на спортни мероприятия – състезания и прояви, включени в Спортния календар на Община Бургас. По реда на Наредбата, със средства от общинския бюджет, се финансират спортни мероприятия, включени в Спортния календар на Община Бургас за всяка календарна година, организирани от организации, развиващи спортна и спортно-туристическа дейност на територията на Общината.
Въведени са нови обстоятелства, като например разпоредбата на чл. 11 – за начина, по който ще бъдат изплащани одобрените суми за организиране и провеждане на световни, европейски и балкански първенства и турнири в град Бургас със сума в размер до 100 000 хил. лв. – на два транша, след представяне на необходимите доказателства за коректното, добросъвестно и законосъобразно разходване на предоставените от Община Бургас средства. 
В досега действащата Наредба срокът за кандидатстване за финансиране е бил до 31 декември на годината, предхождаща провеждането на мероприятието. В предложения Проект, този срок се променя на 15 декември. Целта на тази корекция се дължи на факта, че проектът на годишния спортен календар трябва да бъде предоставен в по-ранен срок за одобряване от Кмета, за да бъде приобщен към проектобюджета и гласуван от Общинския съвет.
Оформени са приложенията към Наредбата и е добавено ново изискване към кандидатстващите организации – да предоставят подписана Декларация за съгласие за събиране, използване и обработване на лични данни, като целта е да бъдат информирани, че Община Бургас е декларатор на данни, че защитава техните лични данни, а в същото време и  ги запознава с целта и средствата на обработка им. Приложенията са конкретизирани и разграфени така, че да бъде улеснен начинът за попълването им и прецизиране на разходите по пера, за да могат да бъдат проследявани по-лесно и обстойно направените разходи.
Целта на предложения Проект за приемане на нова Наредба за условията и реда за финансиране и подпомагане на физическата активност, физическото възпитание, спорта и спортно-туристическата дейност от Спортния календар на община Бургас, е да бъдат синхронизирани остарелите и вече неприложими разпоредби в съответствие със законовите изисквания и норми, като се прецизира и по отношение правилното прилагане, за да бъде допускано неправомерно разходване от организациите средства. 
Целта на представения за публично обсъждане Проект на Наредба е и да бъде приет един нормативен акт в още по-прецизен и работещ вид, съответстващ с действащото приложимо законодателство, а също така и да бъде по-лесно разбираем и относно кандидатстването на организациите по смисъла на ЗФВС.
Финансови и други средства, необходими за прилагане на новата уредба.
Проектът на Наредба не изисква допълнителни финансови или други средства.
Анализ за съответствие с правото на Европейския съюз.
            Настоящият Проект за приемане на нова Наредба за условията и реда за финансиране и подпомагане на физическата активност, физическото възпитание, спорта и спортно-туристическата дейност от Спортния календар на община Бургас е в пълно съответствие с националното законодателство, съотносимата съдебна практика, както и правото на Европейския съюз.
В съответствие с разпоредбата на чл. 26, ал. 4 от Закона за нормативните актове, предложеният проект на Наредба за условията и реда за финансиране и подпомагане на физическата активност, физическото възпитание, спорта и спортно-туристическата дейност от Спортния календар на община Бургас е публикуван на интернет страниците на Общински съвет – Бургас и на Община Бургас на 19.06.2024 година. В  предоставения 30 – дневен срок постъпиха предложения по обявения проект от СК „Акулите“, КВС „Бургас“, СКП „Метропол“, КВС „Нефтохимик“, от Христина Хаджиатанасова и от Георги Дракалиев. Спазвайки разпоредбата на чл. 26, ал. 5 от Закона за нормативните актове, е изготвена и приложена към настоящия Доклад справка за постъпилите предложения по Проекта, включваща обосновка за онези от тях, които не бяха възприети от вносителите.
Предвид изложеното, на основание чл. 21, ал. 1, т. 7 и ал. 2 от Закона за местното самоуправление и местната администрация, вр. чл. 133, ал. 4 от Закона за физическото възпитание и спорта както и чл. 76, ал. 3 и чл. 79 от Административнопроцесуалния кодекс, предлагам, Общински съвет Бургас да вземе следното:


РЕШЕНИЕ:


Приема Наредба за условията и реда за финансиране и подпомагане на физическата активност, физическото възпитание, спорта и спортно-туристическата дейност от Спортния календар на община Бургас,  както следва:

Проект!




НАРЕДБА
ЗА УСЛОВИЯТА И РЕДА ЗА ФИНАНСИРАНЕ И ПОДПОМАГАНЕ НА ФИЗИЧЕСКАТА АКТИВНОСТ, ФИЗИЧЕСКОТО ВЪЗПИТАНИЕ, СПОРТА И СПОРТНО-ТУРИСТИЧЕСКАТА ДЕЙНОСТ, ОТ СПОРТНИЯ КАЛЕНДАР НА ОБЩИНА БУРГАС



РАЗДЕЛ I
Общи положения

Чл. 1. Тази Наредба определя условията и реда за разпределение на финансовите средства за подпомагане физическата активност, физическото възпитание, спорта и спортно-туристическата дейност чрез провеждане на спортни мероприятия – състезания и прояви, включени в Спортния календар на Община Бургас.
Чл. 2. По реда на Наредбата, със средства от общинския бюджет, се финансират спортни мероприятия, включени в Спортния календар на Община Бургас за всяка календарна година, организирани от спортни организации, развиващи спортна и спортно-туристическа дейност на територията на Общината.


РАЗДЕЛ ІI
Спортен календар

Чл. 3. (1) Спортни мероприятия, които се финансират от Община Бургас за съответната година, се включват в Спортния календар.
(2) Спортният календар на Община Бургас се съставя въз основа на внесени предложения по реда на Раздел IV от настоящата Наредба от спортни организации – спортни клубове (по смисъла на Раздел II от ЗФВС) и лицензирани спортни федерации (по смисъла на Раздел III от ЗФВС), от национални спортни организации и от организации, развиващи спортно-туристическа дейност.
	(3) Спортният календар се публикува на интернет страницата на Община Бургас.
	(4) При провеждане на спортните мероприятия от Спортния календар организаторите на събитието са длъжни да предвидят надпис „С подкрепата на Община Бургас“ и герба на Общината в рекламните материали, на плакетите и грамотите, в обявленията за събитието, в сценичното оформление, свързано с официална церемония по откриване и закриване на проявата и при награждаване на участниците.
Чл. 4. (1) В Спортния календар може да се включи по едно мероприятие на спортна организация, с различен ранг на проявата (градска, национална, международна, традиционна; световно, европейско или балканско първенство; купа на България). Партньор на Община Бургас в организирането и провеждането на събитието могат да бъдат спортни организации, развиващи съответния вид спорт, включен в мероприятието.
(2) Приетият Спортен календар може да бъде допълван през годината от Кмета на Община Бургас, от ресорния заместник-кмет и от ресорната постоянна комисия към Общински съвет – Бургас с мероприятия, с различен ранг на проявата, както и с такива, които Общината ще организира самостоятелно или съвместно със спортни организации по чл. 3, ал. 2, след решение на Общински съвет – Бургас.
РАЗДЕЛ III
Условия за финансово подпомагане

Чл. 5. (1) Право на финансово подпомагане по тази Наредба имат спортни организации по чл. 3, ал. 2, както следва:
1. спортни клубове, които членуват в лицензирана спортна федерация;
2. клубове за хора с увреждания, които членуват в лицензирана спортна федерация;
3. училищни спортни отбори и спортни клубове на висши училища;
4. асоциацията на ветераните спортисти, които членуват в лицензирана спортна федерация;
5. туристически дружества;
6. други юридически лица с нестопанска цел в обществена полза, с предмет на дейност в областта на физическото възпитание и спорта.
(2) Право да кандидатстват по реда на тази Наредба притежават спортни организации по чл. 3, ал. 2, които имат седалище и развиват дейност на територията на община Бургас. 
	Чл. 6. Финансово подпомагане по тази Наредба не се предоставя:
	1. на юридически лица с нестопанска цел, осъществяващи дейност в частна полза или осъществяващи стопанска дейност, извън допустимата по ЗЮЛНЦ;
	2. когато членове на управителните им органи са осъдени с влязла в сила присъда за умишлени престъпления по Глава 5 „Престъпления против собствеността“, Раздели III и IV от Наказателния кодекс;
	3. на организации, които са търговски дружества;
4. на спортни организации, които имат публични задължения по смисъла на чл. 162, ал. 2, т. 1 от Данъчно-осигурителния процесуален кодекс, както и лихвите по тях, с изключение на задълженията по невлезли в сила актове, както и разсрочени, отсрочени или обезпечени задължения към държавата и/или към Община Бургас;
5. на спортни организации, които са в производство по несъстоятелност или ликвидация, или са обявени в несъстоятелност;
6. при отнемане или прекратяване на спортния лиценз на спортната федерация;
7. при заличаване на съответната спортна организация от регистъра по чл. 9, ал. 1 от ЗФВС;
8. когато исканото финансиране се отнася до разходи, които са или ще бъдат финансирани с други публични средства.


РАЗДЕЛ ІV
Ред за кандидатстване за финансово подпомагане 

Чл. 7. (1) Спортните организации по чл. 3, ал. 2, кандидатстващи за финансово подпомагане от Община Бургас, подават документи в срок до 10-ти декември на годината, предхождаща провеждането на спортното мероприятие.
(2) Кандидатстващите спортни организации следва да внесат в деловодството на Община Бургас до Кмета, следните документи:
1. Предложение за организиране и провеждане на спортно мероприятие, което за спортни организации по смисъла на чл. 11, ал. 2 от Закона за физическото възпитание и спорта, следва задължително да е включено в календара на съответната федерация, ведно със съответните документи (Приложение № 1);
2. Регламент или наредба за провеждане на спортното събитие;
3. Декларация за съгласие за събиране, използване и обработване на лични данни (Приложение № 2);
4. Удостоверение за липса на задължения по данъчно-осигурителната сметка на лицето по чл. 87, ал. 6 от ДОПК;
5. Друга информация, по преценка на спортната организация.
Чл. 8. (1) Събраните документи по чл. 7 се разглеждат в двуседмичен срок от изтичането на срока по чл. 7, ал. 1 от Комисия, съставена от членовете на ресорната постоянна комисия към Общински съвет – Бургас по право, както и от 4-ма служители от общинска администрация, определени със заповед на Кмета на Община Бургас. Комисията избира от своя състав председател и заседава при кворум повече от половината от членовете й.
(2) Комисията подготвя проект на годишен спортен календар, който съдържа одобрените спортни мероприятия и размера на сумите за финансовото им подпомагане. 
(3) Размерът на финансовото подпомагане за всяка една кандидатствала спортна организация се разглежда и гласува от Комисията поотделно, като последната се произнася със становище, чрез обикновено мнозинство и явно гласуване, като се съобразява и със следните критерии и принципи:
	1. Икономически ефект за Община Бургас;
	2. Ранг на проявата;
	3. Престижност за града, публичност и обществен интерес;
	4. Продължителност на проявата;
	5. Отчетност на разходите през предходната година.
	(4) Комисията не разглежда постъпило предложение, когато:
	1. кандидатстващата спортна организация не е подала предложението си в срока по чл. 7, ал. 1 или не са предоставени всички изискуеми документи;
	2. се установи несъответствие с условията по чл. 5, ал. 1;
	3. седалището и дейността на спортната организация не са на територията на община Бургас;
	4. се установи наличие на някое от изброените в чл. 6 обстоятелства.
(5) За своята работа Комисията съставя проект на годишен спортен календар и прилежащ протокол, като последният съдържа: 
1. състав на Комисията;
2. брой на получените за разглеждане предложения;
3. одобрените предложения;
4. мотивирано становище за всяко едно отхвърлено от Комисията предложение.
(6) Председателят на Комисията изпраща проекта на годишния спортен календар не по-късно от 8 януари до Кмета на Общината, който го одобрява и прилага към проекта за бюджет.
(7) Годишният спортен календар се приема от Общински съвет – Бургас с гласуването на бюджета за съответната година.
(8) Община Бургас писмено уведомява кандидатствалите за финансиране спортни организации относно включените в Спортния календар мероприятия, като посочва на одобрените кандидати и размера на средствата, определени за предоставяне от Община Бургас.
Чл. 9. (1) Община Бургас подпомага реализирането на всички спортни мероприятия, включени в общинския Спортен календар, за които не се събира такса за участие от спортните организации, както и на тези с благотворителна цел, като осигурява безплатно ползване на спортните бази в дните на тяхното провеждане.
(2) За спортни мероприятия, за които се събира такса за участие, не се допуска безплатно ползване на общинските спортни бази. Същите могат да се ползват срещу заплащане на съответната такса в Наредбата за определянето и администрирането на местните такси и цени на услуги на територията на община Бургас.


РАЗДЕЛ V
Размер на финансовото подпомагане. Ред за изплащане

           Чл. 10. (1) Община Бургас подпомага финансово, като изплаща отпуснатите финансови средства единствено по банков път, както следва:
	1. организиране и провеждане на световни, европейски и балкански първенства и турнири в град Бургас със сума в размер до 100 000 хил. лв.;
	2. организиране и провеждане на международни турнири и първенства в град Бургас със сума в размер до 20 000 хил. лв.;
	3. организиране и провеждане на традиционни и градски прояви, мероприятия за масов спорт и за хора с увреждания, финали на ученически и университетски игри, както и спортно-туристически прояви, организирани от бургаски клубове, популяризиращи различните видове спорт в град Бургас със сума в размер до 5 000 хил. лв.
(2) Община Бургас може да подпомага финансово организирането и провеждането на световни и европейски първенства и турнири на територията на община Бургас над посочения праг по чл. 10, ал. 1, т. 1 и т. 2, след решение на Общински съвет – Бургас. 
	Чл. 11. (1) Средствата за финансово подпомагане по чл. 10, ал. 1, т. 1 се изплащат на спортните организации на два транша, както следва:
	1. I-ви транш – до 50% от определената по договор сума;
	2. II-ри транш – остатъка от определената по договор сума.
	(2) Средствата от субсидията по II-ри транш се изплащат след предоставяне на финансов отчет за разходената по I-ви транш сума (Приложение № 4) и след одобряването му по реда на ал. 3. 
(3) Служители от отдел „Спорт“, в това число и експерт – финансист от отдела, извършват предварителен контрол на предоставения финансов отчет и на приложените към него документи за I-ви транш, по реда на чл. 22 от тази Наредба.
(4) След изплащане на сумата по II-ри транш, спортната организация следва да предостави финансов отчет само за него, в едномесечен срок от провеждане на мероприятието (Приложение № 4).


РАЗДЕЛ VI
Начин на разходване на финансовото подпомагане

Чл. 12. Средствата, отпускани за организиране и провеждане на прояви от Спортния календар, могат да бъдат разходвани за: 
1. медицинско обслужване, охрана, допинг контрол, техническо и санитарно обслужване;
2. храна и нощувка за участници и съдии по време на проявата;
3. паричен награден фонд;
4. купи, медали, плакети, грамоти, спортни пособия, спортна екипировка;
5. за съдийски хонорари по ведомост;
6. разходи за транспорт, свързани с участие на състезателите в съответното спортно мероприятие;
7. наем за ползване на съответното съоръжение и/или спортен обект, свързани с проявата, когато не е общинска собственост;
8. озвучаване, водещ и сценично оформление, свързани с официална церемония по откриване и закриване на съответната спортна проява, цветя;
9. за реклама и популяризиране на събитието в размер до 20% от предоставената от Община Бургас финансова помощ;
10. кетъринг; 
11. разходи за гориво (яхти, лодки, състезателни автомобили и др.);
12. разходи за водно спасяване (предоставя се ведомост за изплатените суми и/или граждански договори);
13. други специфични разходи, пряко свързани със спортната проява.
Чл. 13. (1) В рамките на определения бюджет за мероприятието, разходите по чл. 12, т. 2, т. 3, т. 8 и т. 10, могат да се поемат от Община Бургас. 
(2) В случаите, когато Община Бургас самостоятелно организира мероприятие, част от Спортния календар, отпада изискването на чл. 5, ал. 2.
Чл. 14. (1) Спортните организации с одобрено финансиране предоставят в отдел „Спорт“ финансов план по образец (Приложение № 3), в който описват разходите, които се предвижда да бъдат направени по чл. 12 и съответната сума за покриването им. В този план не се включват разходите, посочени в чл. 13.
(2) Началникът на отдел „Спорт“ изготвя финансов план за разходите по чл. 13, когато Община Бургас организира съответно мероприятие.
	Чл. 15. (1) В договора между Община Бургас и спортната организация, одобрена за финансиране, се уреждат следните отношения:
	1. условията за финансовото подпомагане на спортното мероприятие; 
	2. взаимните задължения и отговорности на страните;
	3. разходването и отчитането на предоставените финансови средства от спортните организации, както и размерът на сумата, която ще бъде поета като разход от Община Бургас;
	4. начинът на изплащане на одобрената сума – на траншове или еднократно. 
	(2) Към договора по ал. 1 се прилага и финансовия план в чл. 14, ал. 1 за размера на средствата за подпомаганите дейности, предоставен от съответната спортна организация. 
Чл. 16. Ако планирано в Спортния календар мероприятие не може да бъде проведено, спортната организация, заявила спортното събитие, е длъжна своевременно да уведоми Община Бургас с писмо, внесено в деловодството на Община Бургас.


РАЗДЕЛ VII
Мониторинг 

Чл. 17. (1) Ресорната постоянна комисия към Общинския съвет, членове на Общинския съвет, съвместно с общинска администрация, извършват наблюдение и мониторинг по изпълнението на спортните прояви.
(2) В седемдневен срок след приключване на мероприятието, представител на отдел „Спорт“ изготвя доклад, в който отразява становището си за проведеното мероприятие. В становището могат да бъдат отразени и препоръки към организаторите за бъдещи прояви. 
(3) Докладите се предоставят на ресорния заместник-кмет и на началника на отдел „Спорт“, като последният изготвя обобщен анализ на всяко тримесечие за проведените прояви от Спортния календар въз основа на докладите по ал. 2.  
(4) Ресорната постоянна комисия към Общинския съвет ежемесечно на редовното си заседание разглежда и приема обобщения анализ за проведените през предходния месец прояви от Спортния календар. 
Чл. 18. Когато се осъществява мониторинг от лицата по чл. 17, ал. 1 върху организирането и провеждането на конкретно мероприятие, последните изготвят писмен доклад до началника на отдел „Спорт“ и до ресорния зам.-кмет за сведение.

РАЗДЕЛ VIII
Ред за отчитане на разходите

Чл. 19. (1) Спортните организации, получили финансиране по Наредбата, са длъжни да разходват предоставените им средства от общинския бюджет законосъобразно и при спазване на принципите за икономичност, ефективност и ефикасност. 
(2) Спортните организации отчитат и доказват пред Община Бургас законосъобразността на разходваните средства съгласно изискванията на Закона за счетоводството и на счетоводните стандарти, в съответствие с финансовия план на одобрените средства от Община Бургас по чл. 14, ал. 1.
Чл. 20. В едномесечен срок от датата на провеждане на спортното събитие, спортната организация, получила финансиране за реализирането му, депозира в деловодството на Община Бургас до отдел „Спорт“ следните документи:
а) протокол от състезанието и други документи, удостоверяващи провеждането на мероприятието, заверени от организатора или от упълномощено от него длъжностно лице;
б) финансов отчет за разходването на отпуснатите средства (Приложение № 4) – за проверка за съответствие с вече предоставения по чл. 14, ал. 1 финансов план. Ведно с това се прилагат и заверени копия от първичните разходооправдателни документи.
Чл. 21. (1) В едномесечен срок от датата на провеждане на мероприятието спортните организации, получили финансиране по тази Наредба, възстановяват в пълен размер остатъка от отпуснатата, но неразходена сума по договора за финансиране.
(2) Спортните организации, които не са отчели предоставените им средства по реда на тази глава до 1 (един) месец след приключване на съответната спортна проява, не се допускат до кандидатстване за финансово подпомагане по реда на тази Наредба за следващата календарна година.
Чл. 22. (1) В седемдневен срок от предоставяне на документите по чл. 11, ал. 2 и по чл. 20, служители от отдел „Спорт“, в това число експерт – финансист от отдела, извършват предварителен контрол – проверяват финансовия отчет, ведно с приложените към него документи и изготвят становище, което се изпраща на зам.-кмет „Бюджет, финанси, икономика и морско дело“ и на Председателя на ресорната комисия към Общински съвет.
(2) Документите и становището по тях се предоставят на отдел „Финансово-счетоводни дейности“ към Дирекция „Бюджет и финанси“ за последващ контрол и съхранение;
(3) При докладвани случаи в становището за незаконосъобразно и нецелесъобразно разходване на предоставените от Община Бургас финансови средства, в това число и на несъответствие в ранга и статута на проведеното мероприятие с първоначално планираното, Дирекция „Бюджет и финанси“ извършва последващ контрол, като при констатиране на нередност, незабавно уведомява писмено спортната организация за налагане на санкционна мярка – възстановяване на усвоените финансови средства.
Чл. 23. (1) Проверката на разходооправдателните документи включва преглед за съответствие с изискванията на чл. 6 от Закона за счетоводството.
(2) При плащане в брой задължително всяка фактура трябва да бъде придружена с фискален бон. Фискален бон, предоставен без фактура, не се признава за разход.
(3) При плащане по банков път се предоставя копие от платежно нареждане. Всички разходооправдателни документи се прилагат към отчета по чл. 20, буква б.) във вид на копия, като копията на съставените и издадените от спортната организация документи трябва да се заверят с гриф „Вярно с оригинала”, подпис и печат на организацията.
(4) Допускат се разходооправдателни документи във връзка с организацията на мероприятието, извършени преди провеждането и не по-късно от 5 дни след датата на реализиране на събитието, както и на такива извън финансовия  план, когато имат пряко отношение към мероприятието. 
(5) При отчитане на транспортните разходи следва да се прилагат:
1. копия от фактури с посочен маршрут, дата на пътуване, име на превозвача и фискален бон или платежно нареждане;
2. копия от фактури за гориво с фискален бон и приложена обяснителна записка с маршрута, вида на ползваното превозно средство, разходната норма на превозното средство и дата на пътуването, съответстващата на периода на мероприятието;
3. копия от билети за транспорт, с осигурена видимост на поредните им номера, стойността им, фирма на превозвач и при необходимост – обяснителна записка с маршрута и дата на пътуването.
	(6) Община Бургас поема разходите за транспорт извън страната само за международни участия на ученици, хора с увреждания и ветерани.
(7) При отчитане на разходи за нощувки се прилагат първични счетоводни документи, придружени със списък на състезателите, треньорите, съдии и делегати, ползвали услугата. 
(8) При отчитане на разходи за храна се предоставят копия от фактури или касови бонове и задължително се посочва количество, единична цена и стойност;
(9) Не се признават разходи за алкохолни напитки и цигари.
(10) При отчитане на разходи за наем на помещения и съоръжения се предоставя копие на сключен договор за наем, като към него:
1. при физическо лице – наемодател, се прилага и двустранно подписана разписка от наемодателя и наемателя или разходен касов ордер, подписан от наемател и наемодател;
2. при юридическо лице – наемодател, се прилагат фактура и платежно нареждане.
Чл. 24. Не се признават за разход по събитието фактури за: 
1. вода;
2. електрическа енергия; 
3. телекомуникационни услуги;
4. копирни услуги;
5. реклама извън определените 20% по чл. 12, т. 9; 
6. офис и битова техника и оборудване; 
7. разходи свързани с телевизионни права, в които Община Бургас не е страна по договор; 
8. разходи за дълготрайни материални активи (ДМА);
9. разходи, нямащи отношение към спортното мероприятие и неотговарящи на финансовия план на спортната организация, получила финансиране.  


РАЗДЕЛ IX
Контрол и санкции

	Чл. 25. Община Бургас осъществява контрол във връзка с разходването на отпуснатите от нея финансови средства.
Чл. 26. (1) Отпуснатите финансови средства по тази Наредба подлежат на възстановяване на Община Бургас в пълен размер, ведно със законоустановената лихва, считано от датата на получаването им, по банкова сметка, когато:
1. впоследствие се установи несъответствие с условията по чл. 5, ал. 1;
2. впоследствие се установи противоречие с някое от обстоятелствата в чл. 6;
3. не е предоставен финансов отчет за разходваните средства, ведно с разходооправдателни документи, до 1 (един) месец след приключването на мероприятието;
4. се констатира нередност по чл. 22, ал. 3; 
5. спортна организация е предоставила неистински документи или документи с невярно съдържание;
6. в хипотезата на чл. 11, ал. 2, когато не бъде предоставен отчет за I-вия транш;
7. ако спортната проява не може да бъде осъществена. 
(2) В случаите, когато се установят усвоени разходи, извън допустимо посочените в чл. 12, се възстановяват само неправомерно изразходените средства.
(3) Спортни организации, финансирани по реда на настоящата Наредба, отчели предоставените им средства чрез неистински документи или документи с невярно съдържание, както и клубове, нарушили договорите за ползване на спортна база по Наредба за реда и условията за ползване на спортни обекти и съоръжения, собственост на Община Бургас, предоставени за управление на ОП „Общински имоти“, независимо от отговорността и санкциите по други закони, не се допускат до кандидатстване за следващите две календарни години.




ДОПЪЛНИТЕЛНИ РАЗПОРЕДБИ 


	§1. По смисъла на тази Наредба:

	1. „международна проява“ се счита онази проява, която е утвърдена в международния спортен календар на международна спортна федерация.


ПРЕХОДНИ И ЗАКЛЮЧИТЕЛНИ РАЗПОРЕДБИ 


§ 2. Наредбата се приема на основание чл. 133, ал. 4 от Закона за физическото възпитание и спорта.
§ 3. Наредбата е приета с Решение на Общински съвет – Бургас, по т. … от дневния ред на заседанието, проведено на ……….. (Протокол №……..) и влиза в сила от деня на приемането. 
            § 4. Тази Наредба отменя: Наредба за условията и реда за финансово подпомагане на спортните мероприятия, включени в календара на Община Бургас, приета с решение на Общински съвет – Бургас, по т. 33, Протокол № 6/28.01.2020 г.; изм. и доп. с решение на Общински съвет – Бургас, по т. 4, Протокол № 19/26.01.2021 г.



Председател на Общински съвет – Бургас:
				     		
(Михаил Хаджиянев)

 
Секретар на Община Бургас:
    
(Божидар Кънчев)




Приложение № 1 
към чл. 7, ал. 2, т. 1
                                                                                                                             
	
Вх. № ……………………… /………………………
	ДО 
КМЕТА НА ОБЩИНА 
ОБЩИНА БУРГАС



ПРЕДЛОЖЕНИЕ ЗА ОРГАНИЗИРАНЕ И ПРОВЕЖДАНЕ НА СПОРТНО СЪБИТИЕ

	ИМЕ НА СПОРТНАТА ОРГАНИЗАЦИЯ:
	

	СЕДАЛИЩЕ:
	

	ЛИЦЕ, ПРЕДСТАВЛЯВАЩО СПОРТНАТА ОРГАНИЗАЦИЯ:
· име, презиме и фамилия
· длъжност
· телефон (GSM)
· e-mail
	

	ЛИЦЕНЗИЯ ЗА СПОРТНА ДЕЙНОСТ №:
Валидна от............ до..............
	

	Рег. №  в Търговски регистър и регистър на юридическите лица с нестопанска цел към Агенция по вписванията:
	

	ЕИК / БУЛСТАТ:
	

	 КООРДИНАТОР НА СЪБИТИЕТО:
· име, фамилия
· длъжност
· телефон (GSM)
· e-mail
	





І. ОПИСАНИЕ (ЗАГЛАВИЕ) НА СПОРТНОТО СЪБИТИЕ

..........................................................................................................................................................................................................................................................................................................................................

Дата на провеждане : от ........................ до .........................

гр./с......................................; място на провеждане .............................................................................
(спортен обект – зала, полигон, стадион и т.н.) 
по ..................................................................; възрастова група ...........................................................
Вид спорт – дисциплина		(Деца, Юноши/Девойки младша или старша възраст, Кадети, Младежи, Мъже/жени, Ветерани)



ІI. ПОКАЗАТЕЛИ

Значимост и социално–икономически ефект
на събитието: 


	1. Очакван брой участващи държави
	

	2. Очакван брой участващи състезатели
	

	3. Очакван брой участващи отбори
	

	4. Предвидено хотелско настаняване (посочва се името на хотела и/или хотелите и брой нощувки)
	



IIІ. ОБЩ ФИНАНСОВ ПЛАН ЗА ПРОВЕЖДАНЕ НА СЪБИТИЕТО

	ФИНАНСОВА ПЛАН НА ИСКАНИТЕ СРЕДСТВА


	РАЗМЕР НА ИСКАНИТЕ СРЕДСТВА ПО ДЕЙНОСТИ

	ЛЕВА


	1. Храна и нощувки
(за участници и съдии, кетъринг без алкохол по време на събитието)
	

	2. Възнаграждения на съдийски състави

	

	3. Наем за ползване на спортен обект и/или помещение, свързан с провеждане на събитието
	

	4. Купи, медали, плакети, грамоти, свързани с провеждане на събитието
	

	5. Разходи за транспорт, свързани с провеждане на събитието
	

	6. Озвучаване, водещ, сценично оформление и цветя, свързани с провеждане на събитието
	

	7. Медицинско обслужване 
- брой ............ линейки х ....... лв. х .........дни
- лекарски екипи / лекар ......... х ......... лв. х ........дни 
	

	8. Охрана 
Брой охранители ........ х ........... лв. ........... дни
	

	9. Техническо и санитарно обслужване

	

	10. Други специфични разходи, пряко свързани с провеждане на събитието съгласно спецификата на спорта
(описва се всеки един разход поотделно)
	

	11. Разходи за гориво на плавателни съдове за обезпечаване безопасността по време на проявата
	

	
ОБЩО ЗА ПРОЯВАТА:

	

	РАЗМЕР НА ИСКАНИТЕ СРЕДСТВА ОТ ОБЩИНА БУРГАС
	

	РАЗМЕР НА ПРЕДВИДЕНИ СОБСТВЕНИ СРЕДСТВА 

	

	 РАЗМЕР  НА ПРЕДВИДЕНАТА ТАКСА ЗА УЧАСТИЕ 
(попълва се само в случай, че са предвидени в обявения регламент на проявата)

	

	ДРУГ ВИД ПОДПОМАГАНЕ
(получено от физически или юридически лица в размер на)
	



IV. ПАРТНЬОРИ НА СПОРТНАТА ОРГАНИЗАЦИЯ ЗА ПРОВЕЖДАНЕ НА СЪБИТИЕТО

	НАИМЕНОВАНИЕ НА ОРГАНИЗАЦИЯТА, ФИЗИЧЕСКИ ИЛИ ЮРИДИЧЕСКИ ЛИЦА

	

	

	

	

	



* Забележка: Задължително се попълват всички полета. 


Запознат съм с отговорността, която нося за деклариране на неверни данни, съгласно чл. 313 от Наказателния кодекс на Република България.
 
 
КЪМ НАСТОЯЩИЯТ ФОРМУЛЯР СЕ ПРИЛАГАТ И СЛЕДНИТЕ ДОКУМЕНТИ:

1. Регламент или наредба за провеждане на спортното събитие;
2. Декларация за съгласие за събиране, използване и обработване на лични данни (Приложение № 2) от Наредбата;
3. Удостоверение за липса на задължения по данъчно-осигурителната сметка на лицето по чл. 87, ал. 6 от ДОПК;
4. Друга информация по преценка на организацията.



ПРЕДСЕДАТЕЛ 
НА СПОРТНАТА ОРГАНИЗАЦИЯ:


.................................................................................
(Име, фамилия, подпис и печат)                                


 Приложение № 2 
към чл. 7, ал. 2, т. 3

ДЕКЛАРАЦИЯ ЗА
СЪГЛАСИЕ ЗА СЪБИРАНЕ, ИЗПОЛЗВАНЕ И
ОБРАБОТВАНЕ НА ЛИЧНИ ДАННИ

От ………………………………………………………………………………………………………
(трите имена)
Представител на …………………………………………………………………………………………
(име на спортната организация)

Община Бургас е Администратор на лични данни по Закона за защита на личните данни и прилага изискванията на Регламент (ЕС) 2016/679 на Европейския парламент и на Съвета от 27 април 2016 година, относно защитата на физическите лица във връзка с обработването на лични данни и относно свободното движение на такива данни. Предоставените от Вас лични данни се събират и обработват за нуждите на административната услуга и могат да бъдат коригирани по Ваше искане. Достъпът до информация за личните Ви данни е гарантиран в хода на цялата процедура. Трети лица могат да получат информация само по реда и при условията на Регламента. Непредоставянето на личните данни, които се изискват от Регламента, може да доведе до прекратяване на производството.

Декларирам, че давам съгласието си, доброволно и информирано, Община Бургас да обработва и съхранява личните ми данни (данни на пълномощника), при спазване на разпоредбите и изискванията в Регламента и в ЗЗЛД. 
Запознат/а съм:
- с целта и средствата на обработка на личните ми данни;
- с доброволния характер на предоставянето на данните;
- със срокът за съхранение на личните данни;
- че при промяна в обстоятелствата или данните, свързани с представляваната от мен организация, съм длъжен да информирам своевременно Община Бургас.
Информиран/а съм, че имам право на:
- достъп до собствените си лични данни;
- коригиране (ако данните са неточни);
- изтриване на личните данни (правото „да бъдеш забравен“);
- ограничаване на обработването от страна на администратора или обработващия лични данни;
- преносимост на личните данни между отделните администратори;
- възражение спрямо обработването на лични данни;
- информация, за това дали предоставянето на лични данни е задължително или договорно изискване, или изискване, необходимо за сключване на договор, както и за евентуалните последствията, ако не предоставя личните си данни;
- на защита по съдебен или административен ред, в случай че правата ми като субект на данни са били нарушени.

Декларацията за съгласие да бъде приложена към заявление с 
вх. №…………………………../…………….……... г. на Община Бургас.


ПРЕДСЕДАТЕЛ НА СПОРТНАТА ОРГАНИЗАЦИЯ:
.................................................................................
(Име, фамилия, подпис и печат)                                
ДО 											Приложение № 3
КМЕТА 										към чл. 15
НА ОБЩИНА БУРГАС								



ФИНАНСОВ ПЛАН НА ОДОБРЕНИТЕ СРЕДСТВА ОТ ОБЩИНА БУРГАС



От организация: ___________________________________________________________________
За мероприятие: ___________________________________________________________________
Дата на мероприятието /от ……….... до ………….../:_____________________________________
Място на мероприятие:______________________________________________________________
Участници (план):__________________________________________________________________
Очакван брой групи:________________________________________________________________
Очакван брой участници:____________________________________________________________



Финансов план на одобрените средства от Община Бургас:

_______________________________________________________________________________ лв.
_______________________________________________________________________________ лв.
_______________________________________________________________________________ лв.
_______________________________________________________________________________ лв.
__________________________________________________________________=___________ лв.
__________________________________________________________________=___________ лв.
__________________________________________________________________=___________ лв.
__________________________________________________________________=___________ лв.
					


Общо: ……………………. лв.									


Запознат съм с отговорността, която нося за деклариране на неверни данни, съгласно чл. 313 от Наказателния кодекс на Република България.


Приложения:
1. Служебна бележка, издадена от банката, обслужваща организацията, с номера на банковата сметка;



ПРЕДСЕДАТЕЛ 
НА СПОРТНАТА ОРГАНИЗАЦИЯ:


.................................................................................
(Име, фамилия, подпис и печат)                              
ДО 											Приложение № 4
КМЕТА 										към чл. 11, ал. 2 и 
НА ОБЩИНА БУРГАС								чл. 20, б. б.)


ФИНАНСОВ ОТЧЕТ 


Наименование на организацията ..................................................................……………………
Спортно събитие ………………………………………………………………………………… 
Дата и място на провеждане …………………………………………………………………….
Брой участвали спортисти ………………………………………………………………………. 
Договор № ........................................../..................................
Начин на изплащане на финансово подпомагане:
        I транш
        II транш – до един месец след реализиране на спортното събитие
        Еднократно – до един месец след реализиране на спортното събитие
* Задължително се отбелязва начинът на изплащането!

	
№ 
	
ПРИХОДИ/РАЗХОДИ
	Сума
(в лева)

	I.
	П Р И Х О Д И :
	

	1
	Финансово подпомагане от Община Бургас
	

	2
	От привлечени финансови средства
	

	3
	Друг вид финансово подпомагане
	

	
	П Р И Х О Д И – ОБЩО:
	

	II.
	Р А З Х О Д И :
	

	1
	По договор с Община Бургас, в това число:
	

	1.1
	Храна и нощувки
	

	1.2
	Възнаграждения на съдийски състави
	

	
1.3
	Наем за ползване на спортен обект и/или помещение, свързан с провеждане на събитието
	

	
1.4
	Купи, медали, плакети, грамоти, свързани с провеждане на събитието
	

	1.5
	Разходи за транспорт, свързани с провеждане на събитието
	

	1.6
	Паричен награден фонд
	

	
1.7
	Озвучаване, водещ, сценично оформление и цветя, свързани с провеждане на събитието
	

	1.8
	Медицинско  обслужване
	

	1.9
	Охрана
	

	1.10
	Техническо и санитарно обслужване
	

	1.11
	Други специфични разходи, пряко свързани с провеждане на събитието
	

	1.12
	Разходи за гориво на плавателни съдове 
	

	
	ОБЩО:
	

	2.
	Разходи с привлечени финансови средства
	

	2.1
	
	

	2.2
	
	

	2.3
	
	

	2.4
	
	

	2.5
	
	

	2.6
	
	

	
	                                                                                                                 ОБЩО:
	

	
	
	

	3.
	Разходи със собствени средства
	

	3.1
	
	

	3.2
	
	

	3.3
	
	

	3.4
	
	

	3.5
	
	

	3.6
	
	

	
	                                                                                                                 ОБЩО:
	

	
	                                                                    Р А З Х О Д И – ОБЩО: ОБЩО:
	



Забележка:
В раздела „Начин на изплащане на финансово подпомагане“ задължително се отбелязва  начина на изплащане на подпомагането!

В  „РАЗХОДИ“  в т. 2 и т. 3 се изписва предназначението на извършените разходи

Запознат съм с отговорността, която нося за деклариране на неверни данни, съгласно чл. 313 от Наказателния кодекс на Република България.

Приложения: 
1. Протокол или друг документ, удостоверяващ провеждането на събитието



ПРЕДСЕДАТЕЛ 
НА СПОРТНАТА ОРГАНИЗАЦИЯ:


.................................................................................
(Име, фамилия, подпис и печат)                              


[bookmark: _GoBack]

Приложения: 

1. Проект на Наредба за условията и реда за финансиране и подпомагане на физическата активност, физическото възпитание, спорта и спортно-туристическата дейност от Спортния календар на община Бургас;
2. Мотиви към Проекта;
3. Справка по чл. 26, ал. 5 от ЗНА;
4. Извлечения от интернет страниците на Общински съвет – Бургас и на Община Бургас.



С уважение:




КРАСИМИР ТОДОРОВ						ГЕОРГИ МАРИНЧЕВ



БОЯН ДЯКОВ							ГЕОРГИ КУЗМАНОВ



ИВАН СТАНЕВ							МИЛЕН ГЕОРГИЕВ



ТОДОР ЙОСИФОВ						ШЕРАФЕТ МЕХМЕД



ЯВОР КОСТОВ


